কক্সবাজার মহিলা কলেজে সিবিআইইউ এর কৃতি সংবর্ধনা ও ক্যারিয়ার কাউন্সিলিং

নিজস্ব প্রতিবেদক:
কক্সবাজার মহিলা কলেজ থেকে ২০২৫ সালে এইচএসসি পরীক্ষায় উত্তীর্ণ ছাত্রীদের সংবর্ধনা ও ক্যারিয়ার কাউন্সিলিং অনুষ্ঠিত হয়েছে।

৩ ডিসেম্বর সকালে কক্সবাজার ইন্টারন্যাশনাল ইউনিভার্সিটির সহযোগিতায় কলেজের হল রুমে অনুষ্ঠানে প্রধান অতিথি ছিলেন উপাধ্যক্ষ মো. অহিদুল ইসলাম।

তিনি বলেন, অনেক মা-বাবা তাদের সন্তানদের দূরে কোথাও পাঠানোর সমর্থ্য রাখেন না। আবার আসা-যাওয়া, থাকা-খাওয়া ও নিরাপত্তাজনিত কারণে অনেকেই এলাকার বাইরে সন্তানদের পাঠাতে চান না। তাদের জন্য কক্সবাজার ইন্টারন্যাশনাল ইউনিভার্সিটি বিশাল সুবর্ণ সুযোগ এনে দিয়েছে। উচ্চশিক্ষার ক্ষেত্রে পিছিয়ে থাকা কক্সবাজারবাসীর জন্য এই বিশ্ববিদ্যালয় মাইলফলক ভূমিকা রাখছে।

মহিলা কলেজের অধ্যক্ষ প্রফেসর মোহাম্মদ ছলিমুর রহমানের সভাপতিত্বে সংবর্ধনা অনুষ্ঠানে শিক্ষার্থীদের ক্যারিয়ার গাইডলাইন দেন বিশ্ববিদ্যালয়ের রেজিস্ট্রার রাজিদুল হক।

তিনি বিশ্ববিদ্যালয়ের শিক্ষার সুন্দর পরিবেশ ও বর্তমান অবস্থান তুলে ধরে বক্তব্য রাখেন। নিজেকে দক্ষ ও উচ্চশিক্ষিত নৈতিক মানুষ হিসেবে গড়ে তুলতে শিক্ষার্থীদের কক্সবাজার ইন্টারন্যাশনাল ইউনিভার্সিটিতে আমন্ত্রণ জানান।

সিবিআইইউ এর সহকারী পরিচালক (পিআর এন্ড মিডিয়া) ইমাম খাইরের সঞ্চালনায় সংবর্ধনা অনুষ্ঠানে বিশেষ অতিথির বক্তব্য রাখেন, হসপিটালিটি এন্ড ট্যুরিজম ম্যানেজমেন্ট বিভাগের চেয়ারম্যান অধ্যাপক মলই সরকার, সহকারী পরিচালক (প্রমোশন) দরবেশ আলী ও ইংরেজি বিভাগের প্রভাষক সামিয়া আফরোজ।

অনুষ্ঠানের শুরুতে স্বাগত বক্তব্য রাখেন সহকারী রেজিস্ট্রার সেলিম জাহাঙ্গীর।

সংবর্ধনা অনুষ্ঠানে কৃতি শিক্ষার্থীদের পাশাপাশি শিক্ষক, কর্মকর্তাবৃন্দসহ সংশ্লিষ্টরা উপস্থিত ছিলেন।

কৃতি শিক্ষার্থীরা সংবর্ধনা ও ক্যারিয়ার কাউন্সিলে অংশগ্রহণের সুযোগ পাওয়ায় বিশ্ববিদ্যালয় কর্তৃপক্ষের প্রতি কৃতজ্ঞতা জানান।

উল্লেখ্য, কক্সবাজার ইন্টারন্যাশনাল ইউনিভার্সিটিতে এলএলবি, ইংলিশ, ইসলামিক স্টাডিজ, বিবিএ, কম্পিউটার সাইন্স এবং হসপিটালিটি এন্ড ট্যুরিজম ম্যানেজমেন্ট এই ছয়টি বিভাগে অনার্স কোর্স, ইসলামিক স্টাডিজ, এমবিএ ও ইংরেজি বিভাগে মাস্টার্স এবং ট্যুরিজম, কম্পিউটার সায়েন্স ও ইংরেজি বিষয়ে সার্টিফিকেট কোর্স চালু রয়েছে। এসব বিষয়ে নতুন সেমিস্টার ভর্তি নেওয়া হচ্ছে।